Halis
Halis arba Tirolio Halis (vok. Hall in Tirol) – miestelis Insbruk Lando apskrityje, Tirolyje, Austrijoje. Ino upės slėnyje. Nutolęs apie 5 km nuo Insbruko. Populiacija – 13 693 (2016 m. sausio 1 d. duomenys). 1232 m. pirmą kartą paminėta druskos gavybos vieta, esanti šalia Tauro (vok. Thaur) pilies. Dabartinis miestelio pavadinimas, kilęs iš keltų kalbos žodžio, reiškiančio „druską“, datuojamas 1256 m. Nuo XIII a. druskos gavyba buvo svarbus ekonomikos faktorius. Halis buvo svarbus Habsburgų monarchijos miestelis. XV–XVI a. pastatytos bažnyčios, vienuolynai. Iki šių dienų yra išlikęs nepakitęs senamiestis.